Ilustracija: Youtube

SCOTT Purdy je 23-godišnji muškarac koji tvrdi da je nakon uzimanja tableta protiv bolova postao gay.

Scott je tablete Pregabalin, poznate i pod nazivom Lyrica, počeo uzimati nakon loma noge koji je zaradio na utrci u kartingu, no uvjeren je kako je lijek napravio puno više od čistog ublažavanja bola. Tvrdi kako je nedugo nakon početka uzimanja tableta potpuno izgubio interes za žene te prekinuo šestomjesečnu vezu sa svojom djevojkom.

''Primijetio sam da mi je libido pao i da mi treba muška pažnja. S djevojkom sam bio u vezi šest mjeseci i nikad me nisu privlačili muškarci, ali nakon uzimanja Pregabalina više mi nije bila fizički privlačna. Rekao sam joj da ne znam što mi se događa, da mi se sviđaju muškarci i da ne možemo više biti zajedno'', kaže 23-godišnjak i dodaje kako je djevojka ''relativno dobro podnijela prekid''.

Tekst se nastavlja ispod oglasa

Iako je Pregabalin lijek prvenstveno namijenjen za epilepsiju, bolove povezane s mozgom i tjeskobu, često se javljaju nuspojave koje uključuju i gubitak libida, prenosi Unilad.

''Samo želim informirati ljude o ovome. Meni je trebalo neko vrijeme da shvatim što se događa. Prestao sam uzimati tablete prije nekoliko tjedana i želja za muškarcima samo je nestala'', kaže Scott koji je ipak ponovno počeo konzumirati Pregabalin jer ga ''čini sretnim i otvorenim''.